Mar i muntanya amb pollastre de la Raça Prat | Cuina aviram pota Blava\nL'estalvi és una renda molt gran\nMar i muntanya amb pollastre de la Raça PratReceptes\n1/2 kg de ceves de figueres\n1 cabeça d'alls morats\nTallem el pollastre a quarts, el posem en una cassola e fang i el rostim. Un cop daurat, hi afegim els tomàquets, les cebes de Figueres i els alls. Ho deixem bullir a foc molt lent durant 45 minuts. Passat aquest temps, hi afegim el brou i ho posem al forn a 180º uns 45 minuts, fins que el pollastre estigui ben tendre. Per acabar, fregim els escamarlans i hi afegim un got de brou. Quan arrenquin el bull, els posem amb el pollastre i ho deixem reduir i ja ho podem servir.


L'Aparador de Reus | Blog de Shopping i Lifestyle de Reus: Menú gastronòmic d’Aniversari a La Giberga\nEl restaurant escollit per celebrar el meu aniversari, va ser La Giberga, un dels meus restaurants preferits de Reus, situat al Carrer d’en Vilar, 12, local 2. La Giberga, restaurant regentat per la genial i singular xef Mai Martí, era un dels 14 restaurants participants a la campanya Menú Gastronòmic Mar i Muntanya, organitzada per El Tomb de Reus, de la qual ja en vaig dedicar un post, aquí, i que va finalitzar el passat cap de setmana. Així doncs, seria la última oportunitat que tindríem de degustar la seva proposta per la l’ocasió, la qual ja m’havien recomanat, i no me la volia perdre.\nSi bé era impossible degustar totes les propostes dels 14 restaurants participants al Menú Gastronòmic Mar i Muntanya, estic plenament satisfeta amb l’elecció d’aquest restaurant. Pel que fa a la meva opinió, el menú de La Giberga, era d’excel·lent en tots els aspectes. Sintetitzava tot allò que la cuinera havia volgut plasmar: un menú totalment rodó, on els productes del mar i de la terra realment es fusionaven entre ells , fugint del clàssic Mar i Muntanya i aportant elements nous tan a la vista com al paladar. Des de l’aperitiu fins a les postres, especialment integrades en tot el conjunt, varem poder degustar un menú generós però alhora lleuger i equilibrat, fet que el feia totalment idoni tan per dinars com sopars.\nLes tres tapes per començar, amb la perla d'un musclo...\nSalmorejo amb xips de moixama, ous de mújol i oli de Siurana: un toc especial a tot un clàssic i tota una delícia!!\nRaviolis de melós de bou i llagostins amb el seu suc. Des d’aquí faig una crida perquè La Giberga inclogui aquests raviolis a la carta... que de ben segur molts que van tenir el plaer de degustar-los estaran d’acord amb mi. En volem més!!!\nCom a plat principal: Suprema de llobarro amb pa, tomàquet i pernil.\nI per acabar, i ajudar-nos a pair, les postres: Cítriques refrescants\nLa meva conclusió particular en quan a aquesta iniciativa de El Tomb de Reus, és que fa adonar-te encara més de que l’oferta gastronòmica de la nostra ciutat es rica, de qualitat, plena de talent i imaginació, i que moltes vegades anem a cercar fora el que sense saber-ho tenim a tocar de casa.\nEn quan a La Giberga, Sempre és un plaer anar-hi: la tranquil·litat del local, la música d’ambient, els seus menús, la seva carta i els seus vins, tots triats amb molta cura, el seu servei i atenció excel·lents, i evidentment el tracte especial que ens ofereix la Mai, un cap inquiet que ens fa apreciar molt més tot allò que tenim a la taula, i ens fa sentir molt més que simples comensals. La campanya del Menú Gastronòmic Mar i Muntanya ja ha finalitzat, però podeu degustar qualsevol de les propostes de La Giberga, l’essència segueix essent-hi cada dia, en cada plat. No us decebrà en absolut!\nEtiquetes: Alimentació, Esdeveniments, Gastronomia, Restaurant, vi


Els Mossos detenen cinc anoiencs per tràfic de drogues\nEls detinguts, d’una mateixa família, distribuïen des d’un domicili d’Igualada\nDijous, 13 juny 2013. 10:00. Redacció AnoiaDiari.\nEls Mossos d'Esquadra han detingut cinc persones d’una mateixa família, una d’elles menor, d’edats compreses entre els 17 i 34 anys, de nacionalitat espanyola i veïns d’Igualada, Capellades i Santa Margarida de Montbui, com a presumptes autors d’un delicte contra la salut pública.\nLes detencions són fruit d’una investigació oberta fa tres mesos, quan els mossos van tenir coneixement de l’existència d’un domicili a Igualada des d’on s’estava venent substàncies estupefaents.\nEl domicili, situat al carrer Torrent de l’Espelt, era una casa antiga a la qual havien dotat amb importants mesures de seguretat. L’entrada tenia una gruixuda porta metàl·lica i un intèrfon amb càmera, per visualitzar les persones que anaven a comprar les substàncies. A l'interior de l’habitatge hi havia un pati amb una altra porta blindada i el sostre enreixat amb filferros de punxes i electrificats.\nLa investigació va constatar que diferents membres d’una mateixa família venien indistintament cocaïna, heroïna i marihuana. També, que les mateixes persones s’encarregaven de vigilar d’una manera permanent l’habitatge.\nEl 6 de juny es fa efectuar el dispositiu policial que va permetre detenir els cinc implicats. L’endemà es va realitzar una entrada i perquisició a l’esmentat domicili. Durant l’escorcoll es va localitzar una habitació destinada al cultiu de cànnabis, en la qual hi havia una vintena de plantes en procés de creixement. L’estança disposava d’un complex sistema d’il·luminació i ventilació.\nEl detingut menor d’edat va quedar en llibertat el mateix dia de la seva detenció, sota la custòdia d’un tutor legal.\nPel que fa a la resta de detinguts, van passar el 8 de juny a disposició judicial al jutjat d’instrucció en funcions de guàrdia d’Igualada, el qual va ordenar la seva llibertat amb càrrecs.\nUnes 200 puntaires participen a la 13a trobada de la Pobla\nPuntes al coixí amb tons de color i “fofuchas” a la Pobla\n900 caminaires al Parc Fluvial\n17 de juny 2013.14:26h\nTambé estaria bé que es controlés més els voltant de l’IES J.Mercader i el propi IES, de marihuana n’hi ha força... i són menors !!!\n15 de juny 2013.09:38h\nMaria posi-ho en coneixement del Mossos d’Igualada,no ha de donar cap dada personal si no vol.Nosaltres teniem el mateix problema i ens el van solucionar.\n13 de juny 2013.14:38h\nDoncs aquí a Igualada tsmbé passa. I tots els veïns ho sabem però ens diuen que no es pot fer res. Ës una familia ampliada a veïns que estan a l’atur i es la seva manera de guanyar-se la... Llegir més vida. Tenim un trànsit per l’escala bastant fastigós i els nostres nens han de veure aquesta fauna, a més són incívics i molesten però com sempre no es pot fer res. Les fulles de la ”marihuana” diuen que és el menjar dels seus ”pajaritos”, com si els veïns fossim tontos.\n1 La CUP Igualada serà Poble Actiu i presenta vuit dels seus membres 5093 lectures\n2 L'igualadí Carles Prat és el millor anunci de 'La Marató' al 'Polònia' de TV3 4471 lectures\n3 Jordi Cuadras es presentarà amb 'Igualada Som-hi' reunint PSC, Comuns i Igualada Oberta 2979 lectures\n4 La gent de Tous serà "molt bona gent" dimecres, a 'El Foraster' de TV3 2557 lectures\n5 Airbnb situa Igualada "entre les 20 destinacions que marcaran tendència" el 2019 1271 lectures\n6 L'empresa FRIME construirà una centre de fabricació amb 250 treballadors a Castellolí 1041 lectures\n8 La CUP presenta candidatura i nova fórmula aquest divendres, a Les Cotxeres 751 lectures\n9 El govern de Piera admet que "cal millorar Can Canals" però alerta de l'ús polític de les reivindicacions per part de Vox i C's 514 lectures\n1 Jordi Cuadras es presentarà amb 'Igualada Som-hi' reunint PSC, Comuns i Igualada Oberta 17 comentaris\n4 La CUP presenta candidatura i nova fórmula aquest divendres, a Les Cotxeres 2 comentaris\n5 L'empresa FRIME construirà una centre de fabricació amb 250 treballadors a Castellolí 2 comentaris\n7 Decidim Igualada mostra escepticisme sobre els beneficis del 'lab' d'Airbnb 1 comentaris\n8 Es constitueix Igualada Oberta, un grup ciutadà que farà propostes per a la candidatura de Jordi Cuadras 10 comentaris\n9 Un miler de joves es preparen per encarar el seu futur professional 1 comentaris\n10 Igualada estrenarà el nou pavelló a Les Comes com a capital del bàsquet femení 1 comentaris


Benvinguts els nervis - Editorial - VilaWeb\nBenvinguts els nervis\nTot això que ha passat aquestes últimes hores al voltant del 9-N em sembla que és un procés inevitable, que causa molts nervis però que a la llarga serà molt clarificador i positiu. Perquè ja no som en el moment d'especular, sinó de concretar. I, per tant, ningú no pot eludir la seua responsabilitat. Els càlculs i les ambigüitats ja no hi caben, i aclarir-nos i aclarir quin és el centre del debat i com ens comportarem és el més necessari.\nResulta absolutament incomprensible el missatge confús que envien alguns membres importants del govern de Catalunya. Després de la reunió a Madrid amb Rajoy, Artur Mas va ser molt contundent quan va demanar que no hi hagués especulacions i va afirmar que la consulta es faria el 9-N.\nL'única cosa, doncs, que havien de fer la vice-presidenta Ortega, el conseller Vila i el senyor Rigol era fer pinya amb el president de la Generalitat. Per què no ho fan? Ells són els que han de respondre. Ells i, en tot cas, el president Mas. Perquè si vol el país unit al seu voltant, el primer que ha de fer és unir CiU al seu voltant.\nDit això, he de comentar que la reacció generalitzada ha estat la que podíem esperar i ha situat al centre del debat, en unes poques hores, el tema clau de les pròximes setmanes: que la consulta del 9-N s'ha de fer, diga què diga el Tribunal Constitucional espanyol. Ho han afirmat ERC, EUiA, la CUP i les organitzacions integrants de la campanya Ara és l'hora. I crec, sincerament, que això coincideix amb el que pensa CDC, deixant de banda les actituds personals d'alguns dirigents. Aprofitem-ho, doncs; aprofitem aquesta unanimitat perquè s'escampe ja la boira.\nPerquè aquest és el tema: cal eliminar l'ambigüitat. Ortega, Rigol i Vila l'han posada a primera línia i ara l'hem d'eliminar tots. I no se m'acut una manera més clara de fer-ho que prendre el carrer en massa l'11 de setembre. Per deixar clar al govern espanyol i a tots aquells que encara dubten que aquest país està disposat a votar. El 9-N. I que no tolerarà cap més interferència.\nAra és l'hora d'això. Alguns polítics volien que la boira continués durant setmanes, però em sembla que han errat el càlcul. Felicitem-nos-en, doncs, i posem el debat allà on realment ha de ser. Deixem d'especular, de fer voltes sobre nosaltres mateixos, i que l'11 de setembre quede ben clar que no tolerarem que ningú ajorne el referèndum.\nPerquè aleshores serà l'estat espanyol qui es veurà obligat a explicar al món com pensa impedir que els catalans votem democràticament el 9-N. I aleshores sí que tindran bons motius, ells, per a posar-se nerviosos.\nLa nostra fermesa a realitzar la consulta el 9N és la nostra victòria, perquè no veig exactament què podria fer el govern espanyol sense desacreditar-se internacionalment. Diguem-ho ben alt i ben clar, la nostra fermesa posa nerviós Rajoy i l'impedeix prendre cap mesura homologable contra la consulta. Això és el que crec.\nQuan aquests porucs dirigents de CDC que formen part del govern que ha de cumplir amb el mandat d’una ampla majoria perquè els catalans puguem votar el 9-N, diuen el que diuen, m’he de guardar la meva visceralitat pels cercles més íntims. Els demanarem responsabilitats, que ho sapiguen (seria bo que dins CDC també ho fessin).\nA les envistes del gran canvi, tots tenim pors. Ells, però també nosaltres. Encara una part de la nostra consciència està ancorada en el passat i no ens donem compte de l’enorme poder de capital humà que hem acumulat. Som els veritables protagonistes posem-nos-ho al cap. Com deia el líder sindical irlandès Jim Larkin «Els grans no és que sigui grans, és que nosaltres estem de genolls. Aixequem-nos, doncs.» Aquest és el missatge. Als polítics acovardits els arrabassarem de les seves poltrones si no saben estar a l’alçada dels aconteixements. Res més, i força l’11-S.\nJo fa temps que demano al nostre President, al Govern i als partits que li donen suport (CDC, UDC) que parlin clar, sense eufemismes. El problema es que, quan ho fan sembla que parlin a titol personal: recentment tant el conseller Vila com la VP Ortega. Suposo que els motius per a fer-ho poden ser variats: desde poder marcar unes opinions personals dins una coalició on no hi ha una estratègia clara i única envers el futur del pais, fins a possibles pressions del mateix grup que va treure a la llum els negocis bruts de la familia Pujol. Segurament hi ha més coses que haurien de veure la llum i que encara s'utilitzen per a pressionar a gent que no te la consciència del tot neta.Sigui el que sigui, es evident que l'11S hem d'omplir els carrers i sortir a exigir que tant CiU, com ERC, ICV i CUP compleixin el que van prometre. Ara bé, hi ha moltes possibilitats que no s'arribi a la quantitat de manifestants dels darrers anys. Per raons diverses: tres anys sortint massivament al carrer, amb pocs o nuls resultats, son molts anys i no podem demanar a tothom una fe cega i infinita. No em sembla just que, mentre els nostres representants no fan més que dubtar, es demani a la gent que mostri una ferma disposició a reclamar allò que es just. Serà aquest el darrer cop o encara hi haurà més processons, marxes, vies, etc ? Estarà el nostre President al davant de la V o es quedarà a casa com a mostra de la seva neutralitat en allò que pertoca als actes reivindicatius del pais ? L'avantatge es que aquestes i altres preguntes tindràn ben aviat una resposta\nSon dies d’agost. D’anar, alguns, fent la viu viu. Especialment la gent del sector Duran a UDC i alguns escaladors a CDC que sempre han identificat el pujolisme com una manera d’anar fent, un cop a poder. Però com be apuntes, benvolgut director, és hora de tancar files al voltant dels homes que està fent de la Generalitat, del Parlament, pals de paller del procés. No hi ha dubtes de que votarem, sigui com sigui, el 9N però a 100 dies els cagadubtes i els vividors de l’anar fent (peix al cove) van fent l’estiu. Serem nosaltres, el poble, qui seguirem empenyent el procés i la gent honesta que hi ha en el món polític, poca si es vol però n’hi ha, la que està fent tots els passos que cal fer abans: des de visitar al president del govern espanyol, fins a acabar la redacció i ajustos a la llei de Consultes, per a llur aprovació el 19S, passi el que passi a Escòcia el 18, publicable al butlleti el 22, impugnada al Constitucional, etc .... però anant deixant als polítics habituals, els de les declaracions d’estiu, a banda, per les voreres del camí cap a la llibertat. Indesinenter.\nI per què s'expressen així la Joana Ortega d'UDC, en Joan Rigol d'UDC i el conseller Vila, que va votar no a la supressió de les "corrides" de toros, mentre el MHP fa vacances?\nNo és moment d'ambigüitatz, tothom s'està posicionant. És que també es posicionen aquests? I per segar les herbes al govern i al poble? Que ens ho esclareixin. No poden anar tan per lliure. el govern ha d'anar a la una i en Rigol no coordina el pacte del Dret a Decidir? dons que faci la seva feina i be.\nNo puc entendre com ara ens tirem enrere. Bé, no som nosaltres, és clar, tornen a ser alguns dirigents d'Unió i de Convergència. Que estrany? No gens, ja ens tenien acostumats a això. Però el President Mas es mostrava ferm en tirar el procés endavant, fins i tot em va agradar molt com va respondre després de la reunió amb Rajoy. I ara que el Duran estava callat i no s'hi ficava pel mig.\nA Madrid no hi trobarem amics. Ni ens donaran la ma. Ja hem dit moltes vegades, ho sabem, que els poders de l'Estat ens volen perjudicar tant com puguin, i tot just acaben de començar.\nSi-us-plau! feu cas al poble de Catalunya que us demana votar el dia 9N i si no pot ser, perquè no pot ser de cap manera, doncs us demanem que feu una Declaració Unilateral d'Independència. Aquest és el següent pas, després de la Declaració de Sobirania. Només podem anar endavant.\nAquests dies he recordat aquella pregunta del monarca: “¿Por qué no te callas?”. M’hagués agradat adreçar-la a uns quants dels nostres polítics (l’editorial d’en Vicent ho diu prou clar). Dels polítics espanyols ja sabem què en podem esperar; també què no en podem esperar: una “catifa vermella” per a un referèndum i/o procés d’autodeterminació. ¿És que el TC algun dia beneirà l’autodeterminació de Catalunya? ¿Que no tenim un president compromès amb els líders dels altres partits pro-referèndum? Aleshores, ¿por qué no te callas?\nPerò “no hi ha mal que per bé no sigui”: aquelles paraules inoportunes i desconcertants (segons el meu parer), han estat seguides d’una formidable reacció popular que ha contribuït a escalfar l’ambient de cara l’11S: comentaris dels usuaris en els mitjans digitals, la reacció contundent de l’ANC i d´Òmnium, el clarivident escrit d’en Pere Aragonès publicat ahir per VilaWeb (“Referèndum, referèndum, referèndum”; si no l’has llegit encara, clica aquí)... i ara aquest magnífic editorial d’en Vicent. “Ja no estem en el moment de les especulacions sinó en el de les concrecions”. Ara És L’Hora!\nCom ja és habitual sembla que la vàlua més feble del procés cap a la independència són els nostres polítics. No ens pot sorprendre i hem d'assumir-ho i compensar-ho amb la força del poble començat per l'11-9.\nPenso que en aquesta qüestió estan cometent dos errors greus. Un de comunicació i un altre de manca d'imaginació.\nEn la meva opinió l'error de comunicació es basa en acceptar que es posi en dubte la legalitat de de la consulta del 9-11. Penso que haurien d'explicar clarament la situació legal perquè sigui la opinió pública qui jutgi qui estaria cometent la il·legalitat. Tal com jo ho veig, la Generalitat té competències exclusives per organitzar consultes populars en afers de l'àmbit de les seves competències i la Generalitat té competències, tant per iniciar el procés de reforma de l'estatut, com el de reforma de la constitució. Per tant, la consulta serà perfectament legal, fins i tot amb el més escrupolós punt de vista de la legalitat espanyola. El govern espanyol farà trampa i dirà que les competències per iniciar el procés de reforma de l'estatut i/o la constitució no estan al capítol de l'estatut on es defineixen les competències de la Generalitat. Però aquesta trampa és ridícula. La competència per iniciar la reforma de l'estatut no és en el capítol de competències perquè té tot un capítol específic i la competència per iniciar el procés de reforma de la constitució no és a l'estatut, ni cal que hi sigui, perquè és a la pròpia constitució que és una llei de rang superior.\nTrobo a faltar una defensa de la legalitat de la consulta, pel capbaix tan contundent, com la que el govern espanyol fa de la seva il·legalitat. Evidentment el govern espanyol amb la complicitat del TC tenen els mecanismes per suspendre la llei i/o el decret. Però si ho fan, ha de quedar clar davant de l'opinió pública que estaran prevaricant i que qui estarà comentent una il·legalitat són ells. És com si en una junta general d'accionistes, un accionista presenta denuncia falsa conta un l'altre i un jutge prevarica dictant un aute de detenció per impedir que acudeixi a la junta i que així l'altre obtingui el resultat de la votació que li és favorable.\nL'error de manca d'imaginació és el de plantejar les eleccions com a alternativa a la consulta i menystenir fórmules tipus Arenys de Munt. El referèndum d'Arenys va ser convocat per particulars i va obrir una fórmula que el govern espanyol no pot impedir. Igual com ho varen fer particulars anònims ho podrien fer a títol particular tots i cadascun dels parlamentaris catalans partidaris del referèndum. En la meva opinió, si tots aquests diputats es comprometen a vincular el seu vot al parlament al que en resulti del referèndum estarien convertint el referèndum en vinculant. La població se sentiria cridada a votar en massa perquè del resultat en quedaria vinculada una majoria qualificada dels vots del parlament. La comunitat internacional tindria el mandat popular tant directe de la ciutadania donant el mandat als seus representants com la dels representats electes dins de la legalitat espanyola. Els partits indefinits al segon "sí" es trobarien amb el compromís d'acatar la voluntat popular, un compromís molt més fàcil d'acceptar que no pas haver-se de mullar a priori. Tots els partits s'estalviarien l'espectacle lamentable de lluites caïnites entre partidaris de la independència i amb partidaris d'esotèriques terceres vies.\nAquest referèndum vinculat es pot convocar pel mateix 9-N si el govern espanyol amb la complicitat del seu TC comet la il·legalitat d'impedir la consulta. Així els partits poden garantir el compliment del seu compromís de que es pugui votar i posen contra les cordes al govern espanyol. Ha d'escollir entre tolerar una consulta no vinculant o cometre una il·legalitat i violar massivament el dret a la llibertat depressió dels catalans, per acabar trobant-se amb un referèndum vinculant que no podrà impedir.\nEn efecte. Als qui pretenguen, a aquestes alçades, mantindre un bon nivell d'ambigüitat, cal respodrel's immediatament, amb claredat, contundència i educació. Sense fer remossos, que diuen al meu poble.\nÉs molt senzill saber el per què de tot plegat. Pregunteu-li a l'amic Monzó, pero sobretot al CNI .\nSi si, Rigols , Ortegas i companyia.\nEl poble parlarà, i vosaltres, politics irresponsable, esperem que no volgueu seguir llepant del pot la melmelada.\nTic tac tic rac. Quina sort tenim. Ja queda menys per que us perdem de vista.


L'alcalde de Cervera exhibeix una estelada des de l'Ajuntament per denunciar-ne la prohibició\nLes reaccions a la sentència d'aquest dimarts del Tribunal Superior de Justícia de Catalunya (TSJC), que prohibeix la col·locació d'una bandera estelada en una plaça de Sant Cugat del Vallès, s'han fet notar a diversos punts del territori. Gairebé de forma immediata les xarxes socials van fer una crida a no obeir la decisió judicial i a omplir Catalunya d'estelades.\nAquest dimarts el paer en cap —alcalde als municipis de Lleida— del municipi de Cervera, Ramon Royes, ha publicat una fotografia al seu perfil de Twitter amb una estelada a la paeria amb el text: "Bon dia des de la paeria de Cervera"; acompanyat d'etiquetes com la de "#noenscallaran".\nBon dia des de la Paeria de Cervera! #estelada #llibertat #marxem #independència #noenscallaran #Cervera pic.twitter.com/kGZWTah2VR\n— Ramon Royes (@ramonroyes) 25 de juliol de 2018\nSegons la decisió d'ahir del tribunal les administracions no tenen llibertat d'expressió i els alcaldes no es poden veure obligats a incomplir la llei per un "mandat popular" d'un ple municipal. A més, diu que pel que fa a la bandera espanyola, sí que s'ha d'exhibir obligatòriament, encara que no s'hi sentin identificats.\nPROCÉS Crides a la xarxa a desobeir la prohibició judicial de penjar estelades El Nacional\nPROCÉS Sala-i-Martin creu que la prohibició d'estelades provocarà l'efecte Straisand El Nacional\nVota La prohibició de les estelades a la via pública i edificis oficials s'ha d'obeir?


L’Ajuntament de Vilafranca aporta 3.000€ per a l’enviament de material sanitari a l’Índia | Vilafranca del Penedès\nInici / Notícies / L’Ajuntament de Vilafranca aporta 3.000€ per a l’enviament de material sanitari a l’Índia\nL’Ajuntament de Vilafranca ha fet una aportació de 3.000€ al Fons Català de Cooperació al Desenvolupament (FCCD) per a l’enviament urgent de respiradors a l’hospital Ahalya a Gunpur de la ciutat d’Adhra Pradesh (Índia).\nL’Índia està vivint el seu pitjor episodi de contagis per Covid 19: en les últimes setmanes el nombre d’infeccions ha pujat a 15,95 milions. La situació és tan urgent que molts pacients no poden ser atesos als hospitals i moren per falta d’oxigen.\nEl projecte s'emmarca dins la Campanya d'Emergència Món Local Covid19, que el FCCD va obrir el maig de 2020 per fer front als efectes de la pandèmia arreu del món. L'objectiu és poder reunir el màxim de suports per evitar que aquesta crisi a l'Índia sigui encara més greu.\nL’Ajuntament, en el marc de la regidoria de Solidaritat i Cooperació, respon a la crida del Fons Català i signa el compromís de la destinació de 3.000€ al projecte. La regidora de Solidaritat i Cooperació, Montse Arroyo, destaca que l’Ajuntament de Vilafranca és membre des de l’any 1987 del Fons Català de Cooperació al Desenvolupament i que participa activament, essent membre de diverses comissions de treball i col·laborant mitjançant campanyes d’emergència.


Botànic d'hivern. Visites guiades al Jardí Botànic - AU Agenda\nAltres | Menuts\nDomingo 14/3 de 2021 11.30\nAprofiteu les poques hores de llum que ens regala l’hivern per a passejar pel Botànic, mentre descobriu curiositats sobre la natura que inunda cada racó del nostre Jardí.\nUn paisatge canviant estació rere estació on ara destaquen les branques nues dels arbres monumentals, que dirigeixen la nostra mirada fins la diversitat de les seues escorces, l’aroma a terra humida i fulles en descomposició, o el fullatge sempreverd de les coníferes i altres plantes perennes. Un ambient tranquil de letargia vegetal i animal on qualsevol floració hivernal es converteix en tota una festa de sentits.\nAixí, vos convidem novament a gaudir d’aquesta enriquidora i orgànica experiència mitjançant les nostres visites guiades gratuïtes. Tots els caps de setmana, des del 23 de gener fins al 14 de març, podreu participar, prèvia reserva i abonant l’entrada del Jardí, d’un recorregut pel Jardí de la mà dels guies del Gabinet de Didàctica, i descobrir amb els vostres propis ulls les transformacions de la nostra col·lecció vegetal en aquesta estació de l’any.\nFarem dos tipus de visites: una per a adults, els  dissabtes a les 10:30 h, i altra per a públic més  familiar, els  diumenges  a les 11:00 h. Si veniu amb el grup d’adults podràs conèixer la història del Botànic, curiositats del Jardí, les espècies més emblemàtiques i les que llueixen més espectaculars a l’hivern, i a més visitaràs els hivernacles i les diferents col·leccions vegetals. D’altra banda, si vos acompanyen xiquets i xiquetes, podreu culminar un entretingut i enriquidor passeig pel Jardí amb  un taller didàctic. La temàtica dels tallers serà variada i cada setmana us anirem informant dels seus continguts (conreus hortícoles, plantes aromàtiques, jardineria, manualitats vegetals, etc.).\nEl dilluns de cada setmana publicarem les visites del cap de setmana corresponent, i obrirem la reserva prèvia. Una vegada completat l’aforament, farem un xicotet llistat d’espera per a possibles baixes, i si no aconseguiu plaça, no vos preocupeu, a la setmana següent tindreu una nova oportunitat!  L’aforament està limitat a 15 participants, per a garantir grups reduïts d’acord amb les mesures COVID 19. Caldrà dur mascareta, es farà presa de temperatura i a l’entrada del Jardí trobareu gel hidroalcohòlic perquè us pugueu desinfectar les mans. les mans. Si voleu més informació, visita la secció #JardíSegur.\nGaudiu del Botànic d’hivern, a l’aire lliure i amb tota la seguretat!\nJardí Botànic Extramurs


Publicat el primer disc monogr�fic de Jes�s Torres interpretat pel Tr�o Arb�s\nL'esperat primer disc monogr�fic de m�sica de cambra de Jes�s Torres ja es pot trobar al web de Trit�. En aquest treball, interpretat pel prestigi�s Tr�o Arb�s, format per Juan Carlos Garvayo, piano, Miguel Borrego, viol�, i Jos� Migu�l G�mez, violoncel, s'hi poden escoltar les seg�ents obres: Tr�o, Memento, Glosa, Presencias, Chacona, Variaciones para violonchelo y piano, i Decem, totes elles compostes entre 2001 i 2006. L'editora �s la Fundaci�n Autor i Trit� el distribueix.\nGran �xit del concert conjunt de l'Orquestra de Cadaqu�s i l'Orquesta Sinf�nica de Castilla y Le�n i amb la interpretaci� de Xostak�vitx i Alb�niz\nL'Orquestra de Cadaqu�s juntament amb l'Orquesta Sinf�nica de Castilla y Le�n sota la batuta de Gianandrea Noseda van interpretar amb gran �xit Alb�niz i Xostak�vitx a l'Auditorio Nacional de M�sica de Madrid el 28 de mar� i a Saragossa el 29 de mar� passat. Aquest projecte culminar� amb l'edici� d'un disc amb la 4a Simfonia de Xostak�vitx que Trit� publicar� properament. Un dels punts d'inter�s d'aquest projecte conjunt ha estat l'estrena absoluta de la nova orquestraci� del moviment Evocaci�n de la Suite "Iberia" d'Isaac Alb�niz a c�rrec de Jes�s Rueda, Premi Nacional de M�sica 2004 i compositor en resid�ncia de l'Orquestra de Cadaqu�s, que ja va dur a terme l'orquestraci� dels altres dos moviments, Lavapi�s i Triana. L'obra d'Alb�niz es va poder escoltar al llarg de la primera part de cadascun de los concerts, interpretada en solitari per l'ODC, i a la segona part ambdues orquestres van interpretar conjuntament la Simfonia n�mero 4 de Xostak�vitx.


Josep Gironès Descarrega: MONT-ROIG DEL CAMP\nA Mont-roig de Camp estan de Festa Major, amb un seguit d’activitats religioses, culturals, esportives i lúdiques que s’escampen entre uns quants dies al voltant de la festivitat de sant Miquel.\nEnguany, l’Ajuntament de Mont-roig ha tingut la deferència de convidar-me a oferir el pregó que obre la festa. Hi vaig molt a gust, degut a que amb el poble i el municipi hi tinc establerts lligams familiars, amicals i emocionals.\nMont-roig és un d’aquells pobles discrets que s’ho val conèixer. Si voleu, ara per les Festes Majors és una bona ocasió.\nEnviat per Josep Gironès Descarrega a 6:42\nAnar de festa sempre és interessant i, si a més, ets el protagonista del pregó, encara més, de manera que la població, que té tants al·licients, segur que et rebrà amb tota l'amistat.


laConcaDiari.cat | Una peça de videodansa amb alumnes de Sarral, seleccionada en festivals del Brasil i Mèxic\nUna peça de videodansa amb alumnes de Sarral, seleccionada en festivals del Brasil i Mèxic\nEs tracta de 'X-TREM', una producció de DansPXL que ja ha format part de programacions dels Estats Units i Xile\nDansAra, Espai Municipal de Dansa de Sarral celebra un nou èxit per 'X-TREM', la videodansa que va produir el passat mes de setembre amb un grup d’alumnes del centre i que després de rebre tres reconeixements a diferents festivals del món, ara és selecció oficial al MIV- Mostra Internacional de Videodança 2017 (dança em foco – Festival Internacional de Vídeo & Dança 2017), el festival de videodansa més important de Llatinoamèrica.\n'X-TREM' es va rodar el passat mes de setembre a les instal·lacions de Kasabona a Valls, convertint així en videodansa una coreografia original de la directora del centre, Mei Casabona, que en principi havia estat pensada per escenari. En ella hi participaven diferents alumnes del nivell avançat de DansAra, vivint així la seva primera experiència de dansa per pantalla. La peça es va presentar online per tancar el 2016, rebent una gran acollida a la xarxa. Al mes de març, 'X-TREM' rebia el primer reconeixement, sent selecció oficial a les Veladas de cine y danza - 3a Muestra Internacional de Videodanza (Xile). Després, l’equip va rebre amb molta emoció la selecció al festival 'Movies by Movers', la secció de videodansa de l’American Dance Festival, que és considerat el festival de dansa més gran del món i que està en actiu des de 1934. A més, el seu jurat està format per grans figures del món de la dansa. El mateix dia del festival de fi de curs de DansAra, Casabona i Marta Arjona, directora del vídeo, anunciaven la selecció al IV Encuentro Internacional de Video-Danza y Video-Performance UPV 2017, tenint la oportunitat d’anar a presentar el projecte a la trobada el proper mes de setembre.\nAra, la peça viatjarà fins a Brasil, al festival de videodansa més important de Llatinoamèrica, en actiu des de 2002, el MIV- Mostra Internacional de Videodança 2017 (dança em foco – Festival Internacional de Vídeo & Dança 2017). L’equip ha rebut amb gran alegria aquesta nova selecció,\nja que 'X-TREM', que té la peculiaritat de que està protagonitzada per alumnes d’un centre de dansa, comparteix programa de projeccions amb peces de persones que es dediquen professionalment al món de la dansa. Actualment, DansAra i DansPXL estan planificant la realització de nous videodanses de cara al curs vinent.\nD'altra banda, la peça també ha estat seleccionada per la 'Muestra Movimiento Audiovisual' de Mèxic. En aquest cas, es tracta d’un festival que es\nrealitza a través de la instal·lació de pantalles a llocs públics tals com estacions de tren o grans superfícies on durant un període determinat, les peces es van projectant a les ciutats de Mèxic DF i Guadalajara. L’equip ha rebut de nou, amb molta alegria.\nL'audiovisual compta amb el suport de l’Ajuntament de Sarral i està produïda per DansPXL en col·laboració amb DansAra, Espai Municipal de Dansa de Sarral, amb coreografia original de Mei Casabona. A través del moviment el ballarí experimenta constantment canvis a nivell físic i emocional i 'X-TREM' pretén dissenyar connexions a partir de l'abstracció del moviment on el cos, l'espai i la imatge dibuixen i defineixen per tal de despertar en l'espectador quelcom personal i únic.\n'X-TREM' però, no és la única peça de DansPXL seleccionada en aquest festival. Altres peces com 'NIGRA', '4ElEmEnts', 'The Falling Woman' o 'Tempus Fugit' també es podran veure dins de la programació de la selecció oficial.\nRelleu en les conselleries comarcals de Paisatge, Cultura i Ensenyament\nTerrània, el festival internacional de ceràmica de Montblanc arriba amb el Regne Unit com a país convidat\nPalmira Fort Balcells (87 anys)


Entrevista a la Gna. Margarita Bofarull, membre de la Pontifícia Acadèmia per la Vida – URC\nEntrevista a la Gna. Margarita…\n(Bisbat de Vic · 08/06/21) La Gna. Margarita Bofarull (Barcelona, 1961), recentment ha estat nomenada pel Sant Pare membre ordinari de la Pontifícia Acadèmia per la Vida. Bofarull és religiosa del Sagrat Cor i llicenciada en Medicina i Cirurgia i en Teologia, és professora de Teologia Moral a la Facultat de Teologia de Catalunya, presidenta de l’Institut Borja de Bioètica de la Universitat Ramon Llull i professora de Teologia Moral a la Universitat Centreamericana José Simeón Cañas (el Salvador).\nLa vida, el regal més gran de Déu\nEl proppassat mes de febrer el papa Francesc la va nomenar membre ordinari de la Pontifícia Acadèmia per la Vida. Com va rebre aquest anunci?\nVaig rebre la notícia del nomenament amb sorpresa i agraïment. Em va fer molta il·lusió i a la vegada sento una gran responsabilitat. Jo ja n’era membre “corresponent”, però, ara, el nomenament com a membre ordinari és un nomenament papal directe.\nVostè és llicenciada en Medicina i Cirurgia i en Teologia. Fe i Ciència es complementen?\nJo ja era metge abans d’entrar a la congregació i vaig estudiar Teologia ja de religiosa, en l’especialitat de Teologia Moral. Per mi Fe i Ciència es fecunden mútuament. Jo ja era creient abans de començar la carrera de medicina però a mesura que vaig anar estudiant més el cos humà, la fisiologia o altres disciplines científiques com la biologia em vaig tornar més creient encara. Tot està fet amb una cura tan amorosa, que a mi la Vida em parla del Creador i alhora la ciència ens dona unes dades que ens ajuden a una hermenèutica a nivell de Fe. La ciència ens ajuda a anar més a fons en la nostra fe, fent-se més preguntes, a enfortir els lligams que ens constitueixen.\nVostè és presidenta de l’Institut Borja de Bioètica. Molt sovint només s’associa la bioètica a retallades dels drets individuals de les persones. Què ha d’oferir la bioètica a la societat?\nLa bioètica tal com diu el nom és el lligam entre “bio” i “ethos”, per tant, l’instrument fonamental de bioètica és el diàleg. El punt de mira sempre és el benestar de la persona. La bioètica garanteix que els avenços en la recerca -perquè es puguin anomenar progrés- han de ser en bé de la persona, en bé de les societats. La bioètica garanteix drets, obre camins de més vida. Joan Pau II deia “una ciència sense consciència no dur sinó a una ruïna de l’home”; per tant, si realment volem camins de progrés hem de fer aquest diàleg entre el “bios” i l’”ethos”. No oblidem que l’ètica des dels seus orígens és la recerca de la felicitat, és la que il·lumina camins de felicitat. Així doncs, la bioètica més que retallar drets, el que fa és garantir-los i garantir el progrés social. Protegeix per exemple les persones que estan en situació de major vulnerabilitat, procura que les decisions que prenem es contemplin des de la vesant de la justícia, el no fer mal, … ja no parlo només dels 4 principis fonamentals de la bioètica (la beneficiència, la no malfaficiència, la justícia i l’autonomia per poder emprendre decisions lliures i responsables).\nPal·liar les desigualtats\nEn l’anunci del seu nomenament, l’Acadèmia per la Vida va considerar ineludible la reflexió ètica davant del món en context de pandèmia, tant a nivell social com sanitari. Està faltant ètica en el repartiment mundial de les vacunes contra el Covid?\nLa pandèmia ens ha fet veure precisament la necessitat d’una reflexió ètica que acompanyi, que orienti la presa de decisions i les nostres actuacions. Amb la pandèmia s’ha posat de manifest que en unes societats amb un marcat caire individualista s’havia perdut que som una comunitat humana i que la meva vida afecta a la vida de tots i que la vida de tots afecta a la meva. En context de pandèmia hem d’acostumar-nos a passar d’una medicina molt centrada en la clínica a contemplar més el tema de la salut pública i pal·liar les desigualtats. Per exemple, amb el tema de les vacunes una cosa bona ha estat que no es poguessin comprar individualment perquè sinó només s’haguessin pogut vacunar els que podien pagar-les. Però alhora hem de pensar no només en la nostra comunitat local perquè estem en un món global, interconnectat. Tots som germans i, per tant, quan pensem amb vacunació hem d’aspirar a una vacunació universal. No pot ser que hi hagi països on no arriben dosis de vacunes, en l’horitzó hi ha d’haver aquest compartir del que en el fons té la comunitat humana. S’ha de tenir en compte que el mateix concepte d’autonomia és una autonomia relacional; en la nostra presa de decisions individuals hem de present el nostre context, les nostres circumstàncies. No podem prendre les nostres decisions mirant-nos el nostre melic.\nAmb l’eutanàsia no hem guanyat un dret, n’hem perdut molts\nRecentment el govern espanyol ha aprovat la Llei de l’Eutanàsia. Eutanàsia etimològicament vol dir “bona mort”. Realment l’eutanàsia és una “bona mort” o una “mort digne”?\nNo, de cap manera. S’ha produït una mena de segrest del terme “mort digne” per equiparar-ho amb l’eutanàsia. La llei no utilitza el sentit etimològic de “bona mort”. La llei anomena eutanàsia a “l’actuació que produeix la mort d’una persona de forma directa i intencionada mitjançant una relació causa-efecte única i immediata” i que “es dur a terme en un context de patiment”. Referent a l’expressió “mort digna”, mireu, la dignitat és ontològica, la tenim pel fet de ser humans. La dignitat ningú me la pot donar i ningú me la pot treure; sóc digne perquè sóc humà. Una altra cosa és que hem de procurar que les persones puguem morir en uns contextos i en unes circumstàncies d’acord amb la dignitat humana que tenim. Malauradament, hi ha moltes persones en el nostre món que estan morint en circumstàncies poc concordes amb la dignitat que tenim, i no parlo de morts violentes.\nAquesta llei és un despropòsit perquè la nostra societat el que demana és una bona atenció sanitària, uns recursos socials i assistencials que faci que ningú hagi de sentir la seva existència com una carga. Aquí no hi ha, per exemple, lleis laborals que protegeixin els familiars per tenir cura d’una persona malalta, ajudes econòmiques per tenir uns habitatges adaptats, unes bones cures pal·liatives, recolzament psicològic o emocional. La majoria de sanitaris no ha rebut cap formació de pal·liatius. Una cosa és lluitar contra el dolor, fins i tot podent arribar a la sedació (disminuir o treure la consciència d’una persona) en casos de dolors refractaris als tractaments, una altra cosa molt diferent és l’eutanàsia. S’ha jugat molt amb una confusió terminològica. No voler l’eutanàsia tampoc significa demanar que se m’allargui la vida per tots els mitjans possibles. Repeteixo, eutanàsia és una actuació que té per objecte provocar la mort d’una persona, no acabar amb el dolor, i això no vol dir una bona mort ni una mort digne. Una bona mort és una mort en pau, reconciliada, amb tots els processos interiors que hem d’anar fent, amb acompanyament religiós -per les persones que ho vulguin-, amb assistència psicològica, espiritual, amb la companyia de les persones que estimes. Humanitzar la mort ajuda a fer un bon dol. Això demana espais, no és el mateix morir-te en una llitera en un passadís d’urgències que en una habitació envoltat dels teus. Tot això és el que hem d’anar aconseguint, i aquesta llei no soluciona cap d’aquests problemes que tenim. El que necessitem és més recursos humans i materials. Necessitem humanitzar l’assistència i acompanyar els processos de final de vida adequadament. Aquesta llei és per eliminar la persona que pateix, no per eliminar el dolor. No oblidem que hi ha malalties incurables, no hi ha persones incuidables.\nLi ha sorprès que s’hagi aprovat aquesta llei després d’un any, on a causa del coronavirus, han mort milers de persones a les residències de gent gran amb el dolor que això ha suposat per a tothom?\nSorpresa no, m’ha causat indignació. En un moment de pandèmia que estàvem saturats de morts i de morts en unes condicions que fan molt difícil el dol després. Aquesta llei ha passat sense cap debat social, ha passat com a proposició de llei i no com a projecte de llei. La diferència de passar-la com a proposició de llei és que no ha necessitat de debat parlamentari, es va encomanar a una comissió. Han ignorat per complert el magnífic informe que va fer el Comitè de Bioètica d’Espanya, que és un comitè plural, que és l’òrgan assessor del propi govern per aquests temes, que no han tingut en compte per a res. La laica França va fer un debat de 2 anys per arribar a la conclusió de que no es podia legalitzar l’eutanàsia; el que van legalitzar és la sedació pal·liativa, que a Espanya és legal des de sempre. S’ha jugat amb la confusió terminològica. Moltes persones que diuen que estan d’acord amb l’eutanàsia el que realment diuen és “no vull patir”, “no vull que m’allarguin la vida per mitjans artificials” i això no és eutanàsia. La llei demana certificar la mort per eutanàsia com a “mort natural” i això és capgirar totalment el concepte de mort natural. És més rendible l’eutanàsia que sostenir vides que generen una despesa, però mirar la vida humana només des del punt de vista de la rendibilitat econòmica és una regressió en els drets, sobretot el dret a la vida. Obre la porta a una vulneració dels drets de les persones que es troben en una especial vulnerabilitat que poden sentir-se una càrrega familiar o social, i això posa a les persones en una situació de molta angoixa. El malalt no és només el malat, és el malat i el seu entorn, no els podem concebre individualment. Amb l’eutanàsia no hem guanyat un dret, n’hem perdut molts.\nEl cristià és profeta i per tant ha de denunciar però també ha d’anunciar\nCom a cristians hem aixecat prou la veu contra l’eutanàsia i l’avortament?\nL’Església en els temes de defensa de la vida sempre ha estat molt clara. La Vida és el gran regal que Déu ens fa. Jesús va dir “jo sóc el camí, la veritat i la vida”, per tant, no podem anar en contra de la vida. El nostre Déu és Déu de vida i promou la Vida. Això, també, és un tema de cada cristià. En el nostre lloc, en la nostra mesura, quin tipus de discurs apliquem a la vida diària? Què transmetem? Transmetem gust per la vida, la celebrem, la promovem? Mostrem la grandesa del que estem cridats a viure? El cristià és profeta i per tant ha de denunciar però també ha d’anunciar. Això ens ha de fer pensar a tots. Anunciem, promoguem i celebrem la vida!.\nCategoria: Notícies 14 de juny de 2021\nEtiquetes: Margarita BofarullPontifícia Acadèmia per la VidaSagrat Cor\nPreviousPrevious post:Maria Lourdes López: Trobar una sortidaNextNext post:L’Escolania i l’Orquestra Simfònica del Vallès obren el Festival Internacional Orgue de Montserrat


Més del 60% dels expositors de la Fira de Sant Josep veuen complerts els seus objectius - Fires - Territoris.cat - Diari digital de proximitat\nMés del 60% dels expositors de la Fira de Sant Josep veuen complerts els seus objectius\nEl Patronat de Fires de Mollerussa va suspendre l'acte de clausura de la 144 Fira de Sant Josep, com a mostra de condol per les víctimes de l'accident de Freginals\nterritoris.cat 21 de Març de 2016 (14:02 h.)\nVistes de l'afluència de public Fira de Sant Josep 2016 Interior\nLa 144a edició de la Fira de Sant Josep va tancar aquest diumenge amb un balanç positiu, en què més del 60% dels expositors han vist complerts els seus objectius, segons es desprèn de les enquestes que Fira de Mollerussa ha dut a terme durant el certamen. Aquesta dada confirma la consolidació de l’esdeveniment, com una bona eina de promoció i de negoci per als expositors que hi participen.\nEls resultats d’aquest qüestionari denoten també que un 80% dels expositors presents en aquesta edició han manifestat la seva intenció de tornar a la propera Fira de Sant Josep, alhora que un 85% valoren com a bé o molt bé tant l’organització com el desenvolupament global del certamen.\nCal recordar que aquesta 144a edició ha tingut un total de 285 expositors entre el Recinte Exterior, els Pavellons Firals i el Saló de l’Automòbil, dada que suposa un increment del 2% respecte a l’anterior convocatòria.\nLa Fira de Sant Josep també ha estat un èxit d’assistència tot i la pluja de dissabte al matí, ja que els visitants han arribat enguany a gairebé les 150.000 persones, 10.000 més que en l’edició de 2015.\nLa 144a Fira de Sant Josep ha comptat enguany amb importants novetats. La celebració del I Aplec de Joves al Camp, inaugurat per la consellera d’Agricultura, Ramaderia, Pesca i Alimentació, Meritxell Serret, ha estat un èxit de participació, amb 250 inscrits, i pretén consolidar Mollerussa com la capital de debat sobre el relleu generacional al sector agroalimentari.\nPrecisament, la consellera havia de ser l’encarregada de clausurar la Fira, acte que es va suspendre en solidaritat amb les víctimes del greu accident d’autocar del diumenge a la matinada a Freginals.\nTAGS: més 60 dels expositors fira sant


El Castell de Guadalest - Nosaltres La Veu\nDijous, 27 de gener de 2022 - 06:00h\nEl Castell de Guadalest, a la Vall de Guadalest (la Marina Baixa), està situat a 595 m d’altitud i envoltat per les serres de l'Aixortà, Aitana i la Serrella. El riu Guadalest i l'embassament homònim es troben prop de la vila. El terme del municipi limita amb els de Benimantell, Bolulla, Callosa d'en Sarrià i Polop (a la mateixa comarca), i amb Castell de Castells (a la Marina Alta).\nFundat a l'època musulmana, el cabdill Al-Azraq va desenvolupar-hi un complex sistema de regadiu per a l’agricultura. Després de la conquesta cristiana va mantindre la població morisca, i el 1293 Jaume el Just va donar el poble a Bernat de Sarrià, en la família del qual va romandre fins al 1335. Durant aquest període, el llinatge Sarrià va conservar el senyoriu de quasi tota la vall. Posteriorment, va tornar a la corona, de la qual va passar a l'infant Pere d'Aragó, duc de Gandia. A la mort de l'últim duc de Gandia, va recaure en els Cardona. El 1543 Carles I crea el marquesat de Guadalest, que incloïa les poblacions de Benimantell, Beniardà i Benifato i el va donar a Sanç de Cardona a perpetuïtat per a ell i els seus successors.\nEl Castell de Guadalest va exercir territorialitat sobre gran quantitat de nuclis de població fins al 1609, any en què, arran de l'expulsió promoguda per Felip II, foren despoblats; el 1644 hi van tindre lloc dos terratrèmols que derruïren el castell; el 1699, a la mort sense descendència del darrer marqués, els Orduña, família molt influent a Guadalest, van adquirir la condició d'alcaldes perpetus del poble i el marquesat va recaure en la persona del marqués d'Ariza; el 1708, durant la guerra de Successió, el castell va ser volat per una explosió i la casa Orduña, incendiada; el 1748 i 1752 nous terratrèmols van assolar el municipi; el 1971 es va acabar de construir l’embassament, i el 1974 el poble és declarat conjunt historicoartístic.\nEl barri del castell i el del Raval\nLa vila es va construir al redós del castell de l'Alcazaiba, que per la situació estratègica, sobre una roca, domina tota la vall, i tant l'un com l'altra han sofert transformacions a conseqüència, d'una part, dels terratrèmols, i d’altra, de la voladura de la fortificació durant la guerra de Successió. Està dividida en dos barris clarament diferenciats: el del castell, dalt de la penya i protegit per l'antiga muralla, conserva tot el seu sabor medieval, i, el del Raval, de creació posterior, quan la població va augmentar i es va traslladar a les faldes de la muntanya.\nAl primer, s'hi accedeix per un túnel excavat a la mateixa roca que serveix d'entrada a la població. Enfilat sobre la mateixa penya, destaca el campanar exempt de l'església parroquial. Al costat, hi trobem les restes de l’antiga fortificació, construïda pels antics pobladors per defensar la vila. Actualment, s’hi conserven algunes torres.\nEl Castell de Guadalest | Viquipèdia\nA la zona més elevada del poble, hi ha les restes del castell de Sant Josep que va ser conquerit als musulmans per Jaume I i fortificat durant el regnat de Pere IV. Els terratrèmols i la guerra de Successió també van ser els culpables de la seua destrucció, encara que a hores d’ara queden drets diversos llenços de muralla, la cisterna i la torre de l'homenatge.\nAscendint per l'antiga escalinata que ens porta al barri antic i després de flanquejar l'entrada, arribem a casal senyorial dels Orduña. Al costat s'alça l'església parroquial de l'Assumpció de la Mare de Déu, construïda el segle XVIII. Durant quatre-cents anys va ser la més important de la vall. L'edifici actual es va edificar entre 1734 i 1753 per José Sierra en estil barroc, sobre un temple anterior que datava dels temps de la conquesta de Jaume I. La Guerra Civil va provocar danys que van obligar, el 1962, a remodelar-la. Llavors es va escurçar la longitud de la planta i es van perdre el creuer i la cúpula. A finals de segle passat va sofrir noves obres que van tractar de recuperar-la. Està connectada amb la casa dels Orduña, prova de la interdependència del poder civil i religiós de l'època.\nCasa dels Orduña | Viquipèdia\nMereix un gran interés el recorregut pel carrer principal del poble, per admirar l'arquitectura de les cases d'una sola planta, blanques i lluminoses. Al final d'aquest carrer, a la plaça, hi ha l'edifici de l'Ajuntament que antigament també va ser jutjat i presó. Al soterrani, s’hi conserven les masmorres. La Torre del penyal d'Alcalà, una torre guaita de difícil accés, s'ha convertit en una de les estampes del poble.


Xeresa amb empremta - Levante-EMV\nXeresa amb empremta\nPersones que de forma altruista han documentat esdeveniments o anècdotes locals\n21·02·22 | 19:31 | Actualizado a las 19:39\nMoure’s de l’àrea confortable en la qual intentem dedicar-nos a la nostra tasca docent és, de vegades, força difícil. Ha estat, però, arran d‘una trista notícia amb la qual m’he sentit en l’obligació moral de poder escriure unes simples apreciacions com homenatge als qui ja no estan entre nosaltres, amb independència de la seua ideologia o trajectòria personal.\nAl llarg de la història de la investigació recent de Xeresa hem tingut la sort de poder disposar d’una sèrie de persones que s’han interessat o han contribuït, a la seua manera però sobretot altruista, per documentar de forma peculiar els esdeveniments o anècdotes d’aquesta localitat saforenca.\nEl primer avantguardista local va ser el fotògraf Josep Blanquer. Viatger infatigable, amb la seua càmera va immortalitzar moments històrics com la famosa manifestació del dia 1 de Maig del 1936, paisatges desapareguts com la immediata Xeresa de postguerra vista des de la muntanya del Camí Llavador, així com edificis que hui ja no hi són, com el palau gòtic dels Vich, on es visualitzen magníficament les caixes d’obra de tàpia medievals.\nUn xiquet en el franquisme\nDe la mateixa manera, a finals del s.XX i inicis del XXI, Salvador Roselló Ibáñez, del Ravalet, va recopilar i publicar una quantitat ingent d’informació arxivística i d’aquella que anomenem memò-ria oral. Aquesta esdevé cabdal per a poder interpretar una època propera en el temps però que se’ns escapa a marxes forçades: la vida de poblet dels segles XIX i XX, difuminada amb la globalització i els nous modes de relacionar-se que impersonalitzen les relacions humanes ancestrals de proximitat. I què caldria dir de Francisco Bou Serralta, Paco Mariana, qui en les seues llibretes ben reflectides en la desapareguda revista local La Cisterna, així com en les xerrades que manteníem en més d’un cafè al bar molt abans de l’era Covid, ens relatava quina era la seua visió secular del dia a dia d’un xiquet en el període franquista, així com algunes de les fites històriques en la història local.\nRecentment, malauradament, també ens va deixar el nostre veí i amic Felip Lloret Sanfèlix, investigador autodidacta que es va endinsar en el món de la genealogia i la història local. Qualsevol que volia esbrinar sobre els seus avantpassats, a l’hora de bastir el clàssic arbre genealògic, havia de passar pel seu agraït i amable assessorament. No debades el seu bagatge es devia a l’acumulació d’hores de visites i consultes als arxius i fons tant parroquials, municipals com estatals a la recerca de l’origen dels llinatges dels xeresans/es. D’aquest saber ben treballat va bastir, junt a Josep Mas Martí, la seua obra El poble, la terra i la gent de Xeresa als segles XVI-XVII, document importantíssim i necessari per entendre la formació de la Xeresa postmorisca, aquella bastida pels repobladors mallorquins a les primeries del segle XVII.\nD’ell em queda la satisfacció d’haver-lo conegut i tractat amb més oportunitats, fent eixides de camp pel terme, així com col·laborant i intercanviant idees. El treball Xeresa. Geografia, història i patrimoni, signat en 2009 amb el company Abel Soler, així com els estudis conduents a la futura tesi doctoral no serien el que serien sense la seua feina ni amb la seua col·laboració desinteressada.\nDe tot el conjunt de persones que he comentat caldria dir que sense la seua empremta no seria hui l’actual persona que sóc, ja que si el món de la recerca ja és de per sí complicat, començar des de zero, ara fa vora uns vint anys, encara ho haguera estat més. Com diu la dita «tota pedra fa paret», cadascuna de les aportacions dels diversos contribuïdors ajuden a bastir un llegat que va més enllà de l’efímera existència física de les persones. En aquesta orfandat es fa necessari més que mai agrupar esforços per portar a terme un treball que gent de fora difícilment farà donada la falta d’un vincle emocional i interés amb la localitat.\nContinuar el seu llegat\nCom a conciutadans de Xeresa que es varen interessar pels nostres orígens i per la nostra idiosincràsia els hem de mantenir en la memòria viva. Ara ens toca a nosaltres allò encara més difícil, continuar amb el seu llegat i fer història de poble, aquella que ens afecta de manera més directa, aquella que ens lliga amb la terra. Una història local o particular necessària per poder sostenir i bastir el nostre país. Acabe amb dues paraules que em sol dir un bon amic d’Oliva que aprecie a pesar de les circumstàncies: Molt agraït!


Paisatges d’Avinyó – Ceptinavi\nLloc d’Avinyó no identificat, 1907. Autor: Josep Sellarés\nVista panoràmica del nucli urbà d’Avinyó i voltants, 1925-1926. Autor: Josep Guiteras\nCarrer Passeig d'Avinyó, primera meitat del segle XX. Fons Ajuntament d'Avinyó\nVista d’Avinyó als anys 60 des del camí del balç de la Creu. S’hi veuen les masies de la Verdagueria i cal Parés en primer pla. Arxiu Municipal d'Avinyó\nMas Roqueta, inicis del segle XX. Arxiu família Roqueta\nMas Roqueta a mitjan segle XX. Arxiu família Roqueta\nFàbrica del Tint d'Avinyó, any 1910. Arxiu Municipal d'Avinyó\nCategories:\tAvinyó PaisatgesBages PaisatgesPaisatges de vinya


IB3 | Magdalena Artigues, la modista de 81 anys de les caperutxes\nPortada > societat > Magdalena Artigues, la modista de 81 anys de les caperutxes\nMagdalena Artigues, la modista de 81 anys de les caperutxes\nFer un vestit de cotó costa prop de 300 euros. Ho planxen i ho repunten tot a mà\nMagdalena Artigues té 81 anys i molta feina al seu taller de confecció situat a damunt de casa seva a Sineu. A 81 anys, encara talla patrons i teles per confeccionar o arreglar els vestits de caperutxa que aquests pròxims dies desfilaran pels carrers del poble durant les processons de Setmana Santa.\nMagdalena, amb l’ajuda de na Catalina, ha elaborat i arreglat vestits de gairebé totes les confraries del poble, que en són 16. Una de les tasques més habituals que fa és la d’arranjar els vestits que passen de generació en generació.\nA part dels arranjaments, enguany en aquest taller han fet quatre vestits per a la Germandat de la Tercera Ordre de Penitència.\nPerò na Margalida no és l’única que fa vestits de caperutxa a Sineu. En una altra merceria na Margalida, na Maria Victòria i na Catalina han fet un vestit nou per a la Confraria del la Germandat de Donants de Sang, de la qual les tres formen part. La feina la fan gairebé tota cosint a mà.\nFer un vestit de caperutxa no és barat; al preu de la tela, que ha de ser de cotó i que pot costar entre 150 i 200 euros, s’hi ha d’afegir la feina de cosir.\nLa confecció i arranjament dels vestits sol començar devers dos mesos abans de Setmana Santa. De ben segur, als dos tallers tendran la feina enllestida perquè els vestits es puguin lluir a la processó de Dijous Sant, la primera de les tres que es faran aquests dies a Sineu.


Les distribucions Linux més interessants d'aquest 2016 | El Tecnològic\nLes distribucions Linux més interessants d’aquest 2016\nDeixant a un costat el debat sobre si és bo o dolent el fet que existeixin tantes i tantes distros, és simplement la realitat de GNU/Linux. Qualsevol pot crear la seva pròpia distribució des de zero, o basant-se completament en una altra i amb prou feines canviant el fons d’escriptori. La varietat es que és enorme, i és bàsicament impossible que una sola persona les provi o conegui totes, ni tan sols podem saber quantes existeixen.\nEl que sí que sabem, és que hi ha algunes que es destaquen més que unes altres, que guanyen certa popularitat i que de vegades intenten coses noves i ens porten característiques interessants i divertides de provar. Aquest any, com gairebé tots, ha comptat amb diversos llançaments interessants, i m’he atrevit a triar les distribucions Linux que més m’han cridat l’atenció durant el 2016.\nEstic segur que molts no estaran d’acord, tan segur com que Ubuntu no acaba en “o”. Sou més que benvinguts a deixar la vostra llista de distros de l’any en els comentaris, perquè distros és alguna cosa que definitivament sobra. Ser usuari de Linux de vegades és com ser gamer i esperar nous jocs tots els mesos… o un remaster.\nRemix OS és molt bufó. És el somni de veure Android a l’escriptori fet realitat. És simplement una de les millors formes de tenir l’enorme ecosistema d’aplicacions que ha passat pel sistema operatiu mòbil de Google directament en el teu ordinador. En qualsevol ordinador, sense haver de tenir un Chromebook.\nEls seus creadors creuen que Remix OS és la millor ruta per finalment establir Linux en l’escriptori i fins i tot han llançat dispositius propis. Tot sona molt ambiciós, però si proves Remix OS en el teu PC, et sentiràs dins d’un dels sistemes operatius més bonics, ràpids i funcionals amb sabor a Linux que hauràs provat mai.\nDescarrega Remix OS\nJo sóc d’aquestes persones que es van desencantar de l’especte d’Ubuntu fa un temps, em sembla avorrit. No obstant això, Ubuntu segueix sent una referència al món de Linux, i una de les distros més emblemàtiques i populars (i que faig servir diariament). Aquest any, un nou “sabor” de la distribució mantinguda per Canonical, va arribar per afegir una mica de pebre al brou: Ubuntu Budgie.\nAixí com existeixen Ubuntu Gnome, Xubuntu, Kubuntu i altre, Ubuntu Budgie és una versió de la distro amb un nou entorn d’escriptori. En aquest cas es tracta del Budgie Desktop de Solus OS, una distro molt jove i interessant que es destaca pel seu entorn atractiu, minimalista i amb un innegable atractiu estètic.\nDescarrega Ubuntu Budgie\nA poc a poc, elementary OS s’ha anat convertint en una de les distros més importants de Linux. L’atenció al detall, al disseny, a la seva comunitat i especialment a enfocar-se a atreure usuaris nous al món de Linux que vinguin de Windows o Mac i busquin una alternativa totalment amigable, els ha fet guanyar una popularitat i una tracció com poques vegades s’ha vist.\nAmb el llançament de Loki al setembre del 2016, tornen a demostrar el seu compromís amb el disseny, les seves pròpies aplicacions optimitzades i unificades amb la resta de la interfície, i especialment a estar llesta per usar immediatament sense haver de configurar pràcticament res. Una experiència summament agradable i fluida, és aquesta distro en la qual penses quan vols ensenyar-li a algú que mai ha usat Linux o que es creu que haurà de desxifrar la pantalla de Matrix.\nDescarrega elementary OS\nSi ets usuari de Linux, és probable que alguna vegada t’hagis trobat amb AQUESTA distro. Aquesta que tenia un tema d’escriptori bastant lleig i que feia intents patètics per semblar-se molt a Windows. Ja sabeu, aquella que “feia més fàcil” a l’usuari nou que tocava per primera vegada una distro a trobar-ho tot. Ja podeu imaginar com els hi va anar.\nAra, amb el pas del temps, aquesta idea ha evolucionat bastant, i és aquí on apareixen coses com Zorin OS, una distro que busca semblar-se a Windows 10, però ho fa amb molta gràcia i els resultats són més que bons. Zorin OS 12 va ser llançada al novembre del 2016 i el seu lema és que combina el poder de Linux amb la familiaritat de Windows 10. Això és definitivament interessant.\nDescarrega Zorin OS\nAntergos és una distribució feta a Espanya. El seu creador, Alexandre Filgueira, va començar el projecte simplement per mera curiositat de veure com es muntava una distro. Al final va decidir que podria crear alguna cosa que acostés la que para ell és la millor distro, Arch Linux, a la majoria dels usuaris d’una forma senzilla.\nEn un període de temps bastant curt, Antergos s’ha fet summament popular i ho té ben merescut. En seguir el model rolling release de Arch, sempre es troba actualitzada al dia. Ofereix una enorme quantitat d’opcions d’instal·lació per donar totes les alternatives a l’usuari, tot ho fa sense complicar-se i sense resultar aclaparant. Fins hi tot podem triar el programari preinstal·lat. És una distro cuidada, bonica, funcional i que té molt poder a l’hora de personalitzar-la al teu gust.\nSi esmentem Ubuntu Budgie en aquesta llista, no podem deixar fora a la distro que en primer lloc va portar el Budgie Desktop a les nostres vides. Aquesta és Solus OS, que a principis de l’any va llançar la seva versió 1.1 amb moltes millores en la interfície gràfica d’un entorn que ha estat creat des de zero per un sol home.\nSolus OS no té un desenvolupament ràpid, ja que molt poca gent treballa en aquest. És un projecte que va iniciar completament de zero sense basar-se en cap altra distro ja establerta. Crec que promet molt per al futur i en el seu estat actual segueix sent un sistema atractiu i interessant. Sens dubte cal tenir-ho present, perquè en qualsevol moment ens pot sorprendre més.\nDescarrega Solus OS\nPer tancar la llista, vull afegir un llançament summament recent, el de Píxel per part de Raspberry Pi. Usant Debian com a base i incloent el seu propi entorn d’escriptori súper lleuger, els creadors del mini computador més popular dels últims anys, ens han portat un sistema que podem usar en qualsevol PC o Mac vell i no solament en una Pi, com és el cas de Raspbian.\nPíxel pot portar-se en un DVD i ser usat en qualsevol ordinador que compti amb almenys 512 MB de memòria RAM. També pots portar-ho en una memòria USB i executar-ho amb persistència de dades, és a dir, conservant els teus ajustos i arxius una vegada que ho desconnectis. Això ho fa una de les distros més genials per portar a qualsevol lloc en la teva butxaca, o per aprofitar aquest PC antic que amb prou feines et servia de petjapapers.


Des de Lleida...: El nom és Lleida\nPublicat per Babunski a 12:25 a. m.\nMolt em temo que es tracta dels dos motius alhora. Tocar els nassos, sempre. Però anar de conqueridors, encara més. No sé de què ens queixem dels espanyols, si la gentola de la pitjor mena la tenim a casa mateix.


El Barça Regal s’encalla a València (81-78) - FC Barcelona\nHomeSeccionsBàsquetPrimer EquipNotíciesEl Barça Regal s’encalla a València (81-78)\nEl Barça Regal ha lluitat fins a l’últim segon del partit, però no ha pogut sumar la sisena victòria a la Lliga Endesa. El València Basket ha estat més encertat en la segona part Navarro ha tingut el darrer llançament per forçar la pròrroga, però el seu triple no ha entrat. Marcelinho, autor de 21 punts, ha superat el seu millor registre anotador a la Lliga Endesa amb el Barça Regal Xavi Pascual ha dirigit aquest diumenge el seu partit número 200 a la competició, amb un balanç extraordinari de 160 victòries i només 40 derrotes\nEl Barça Regal no perdia a València des de la temporada 2009/10, quan Rafa Martínez va anotar un triple a l’últim segon. Aquest diumenge ha estat Navarro qui ha intentat empatar el duel en els cinc darrers segons, però els seus dos triples, l’últim sobre la botzina, no han entrat i el conjunt blaugrana no ha pogut sumar la sisena victòria a la Lliga Endesa. Guanyar a La Fonteta mai és fàcil i aquest diumenge ha tornat a quedar demostrat.\nQuatre anys i mig després del seu debut a la Lliga Endesa, Xavi Pascual no ha pogut celebrar amb un triomf els seus 200 partits a la competició. Tot i això, les seves xifres són de luxe: 160 victòries i només 40 derrotes. Un percentatge de 80% de triomfs, doncs, que el situen entre els millors tècnics de l’ACB, per davant d’entrenadors il·lustres com Lolo Sainz, Clifford Luyk o el mateix Pesic.\nBon inici i bona capacitat de reacció\nEl duel ha començat amb les defenses imposant-se als atacs i amb ambdós conjunts amb algunes imprecisions ofensives i baixos percentatges d’encert, sobretot el València Basket. Lorbek ha comès la seva segona falta personal quan no s’havien disputat ni cinc minuts de partit. Tot i aquest contratemps, els de Pascual, de la mà de Marcelinho, Navarro, Mickeal i Tomic han signat un parcial de 2 a 10 que ha obligat Perasovic a demanar el primer temps mort. Els locals, aleshores, han millorat en atac, sobretot des de la línia de tres, però el Barça Regal ha sabut ampliar la diferència, amb un bon equilibri interior-exterior (13-23).\nNo obstant això, els taronges, amb una bona reaparició de Kelati, han protagonitzat un gran inici del segon període, amb tècnica inclosa a la banqueta blaugrana per unes protestes de Jawai, i s’han situat amb un ajustat 22 a 23. La Fonteta ha pressionat molt i el València Basket ha arribat a capgirar el marcador (28-23). Quan més tocats estaven, però, els blaugranes han tingut suficient sang freda, caràcter i qualitat per reconduir novament la situació, amb un Wallace letal des dels 6,75 metres -tres de tres en triples- i un Marcelinho molt anotador -14 punts en la primera meitat. Una reacció que ha permès arribar al descans amb un mínim avantatge (41-43).\nEl València Basket agafa avantatge a la represa\nUn vibrant intercanvi de cistelles ha donat el tret de sortida en el segon temps. El València Basket s’ha mostrat més encertat que el Barça Regal i ha assolit el seu màxim avantatge a les acaballes del tercer període (62-53). Els blaugranes ho han tornat a passar malament i calia una nova reacció. Lorbek, Sada i Wallace han tirat d’ofici per mantenir l’equip dins del partit, tot i les dificultats per aturar l’atac local, que ha tancat el quart amb un parcial de 25 a 17.\nAixí doncs, s’ha entrat al darrer període amb un emocionant 66 a 60 i un triple de Kelati amb la rèplica immediata de Navarro per començar. Els primers minuts d’aquest últim quart han estat d’anada i tornada, amb moltes pèrdues de pilota, el pitjor dels quals ha estat la quarta falta personal xiulada a Pete Mickeal, molt protestada per Pascual. Marcelinho ha anotat un triple per fer pujar el 69 a 68 a cinc minuts per a l’acabament.\nNavarro ha tingut l’empat en el darrer segon\nEls últims compassos del duel han estat molt intensos i cada cistella valia el seu pes en or. En aquests instants decisius, Kelati ha anotat a 11,9 segons per a la botzina final (79-76). Marcelinho no ha fallat des de la línia de personal i ha establert el 79 a 78 quan quedaven vuit segons. Els blaugranes han fet una falta personal ràpida a Ribas i l’exjugador de la Penya i del Caja Laboral tampoc ha fallat (81-78). Amb 5,6 segons, Navarro ha intentat anotar dos triples, l’últim sobre la botzina, però el capità del Barça Regal no ha pogut forçar la pròrroga.\nÀrbitres: Martín Bertrán, Araña i Pérez Nin.


ESCOLA TRIATLÓ SUECA: 2010\nELS VOSTRES MONITORS VOS DESSITGEN , FELIÇ ANY NOU\nELS MONITORS DELS BITXETS , VOS DESSITGEN UN FELIÇ 2011 !!!!\nPublicado por escolatriatlo en 8:39 No hay comentarios:\nLa Nadalenca.... UNA FESTA!!\nQue bé ens ho vam pasar tots , el diumenge a la Nadalenca de Sueca.\nMolts dels nostres Bitxets, i els seus pares i mares, van acudir per a gaudir d'esta festa esportiva. Tots vestits de ratolins ens ho vam pasar d'allò més bé.\nPodeu vore totes les fotos, gràcies a Pep, en l'apartat de fotos d'aquest blog.\nPublicado por escolatriatlo en 14:40 2 comentarios:\nEls nostres entrenadors reben els seus títols.\nEl passat diumenge 12 de desembre, a l'acte de final de temporada de la Federació Valenciana de triatló, els nostres entrenadors Víctor i Jose, van rebre, els seus títols d'entrenadors de nivell II.\nA dia de hui, aquest és el màxim títol, que expedita la Conselleria d'Eduació, i que es pot cursar ací a la Comunitat Valenciana.\nA la foto , els tenim als dos, amb el diploma a les mans.\nPublicado por jcardet en 5:52 3 comentarios:\nVictor, millor jutge de la Fed.Valenciana de triatló 2010\nDoncs si, ens hem emportat una enorme alegria, al saber que el nostre entrenador, Victor Fernandez, ha segut el.legit , per votació popular, millor jutge de 2010.\nVíctor, ha portat a terme una feina importantísima dins de l'estament arbitral, sobretot en la seva vessant informàtica.\nAixí doncs , vaja des de l'escola la nostra enhorabona.\nPublicado por jcardet en 15:11 3 comentarios:\nEntrega medalles Jocs Esportius 2010\nEl passat dissabte 16 d'octubre, es va donar la cita anual de l'entrega de medalles dels Jocs Esportius de la Comunitat Valenciana. Tot es va donar lloc al Complex Esportiu de la Petxina a València.\nFins allí es va desplaçar la nostra alumna Maria Beltran, acompanyada per la seva família. També va acudir el director de l'escola , José Cardo, que també va acudir a l'acte com a membre de la junta directiva de la Federació.\nVa ser un dia molt especial per a la nostra escola, ja que es tracta de la primera volta que un Bitxet, acaba entre el tres primers en un rànquing provincial.\nFelicitats Maria, i esperem poder contar moltes més notícies com aquestes.\nPublicado por escolatriatlo en 0:21 3 comentarios:\nAcí vos dixe la programació per al mes d'octubre:\n- Divendres 8 d'octubre: CORRER , a l'estadi Municipal, de 18 a 19h (tots els grups)\n- Divendres 15 d'octubre: BICI, grup 1 (4 i 5 anys) a la SEDE, resta de grups a Sueca Parc\n- Dissabte 16 d'octubre: NATACIÓ, grup 1 i 2 (de 17-18h) , grup 3 (de 17:45 a 18:45)\n- Divendres 22 d'octubre: CORRER\n- Dissabte 23 d'octubre: NATACIÓ\n- Divendres 29 d'octubre: BICI\n- Dissabte 30 d'octubre: NATACIÓ\nSi es produix algun canvi , ho farem saber per mig d'aquest blog, o als correus dels pares.\nPublicado por jcardet en 13:17 No hay comentarios:\nTEMPORADA 2010-2011 (4ta temporada)\n- email: escolatriatlo@gmail.com\n- web: escolatriatlo.blogspot.com\n- tel: 619122259 (Jose)\n- Jose Cardo\n- Angels Vidal\n- Dani Lujan\n- Cinta Sancho\nHORARIS I LLOCS D’ENTRENAMENT\n- Divendres: de 18-19h Alternem\no CORRER: Pistes d’atletisme de Sueca\no BICI: Parking Sueca Parc – Antic gimnàs institut (segons nivell)\n- Dissabte: Piscina coberta de Sueca\no De 17-18h: Segons nivell\no De 17:45 a 18:45: Segons nivell\nMATRICULA i MENSUALITATS\n- Matrícula: 25€ (on s’inclou la llicència)\n- Mensualitats: 14€, segon germà 10€ , tercer 10€\n- Omplir fitxa evaluació inicial + DNI pare/mare + nº conter bancari, passar.ho per mail, o en persona a Jose. (fins el 15 d’octubre)\nMATERIAL PER A LES CLASSES:\n- Natació: Banyador o mono escola, xancles, tovallola, gorro i ulleres.\n- Ciclisme: Bici (dona igual el tipo de bici), casc (imprescindible), esportives i roba d’esport\n- Correr: Sabatilles running, roba esportiva.\n- Competicions: Mono escola\nPrimer dia de classe , divendres 1 d’octubre, a l’antic gimnàs de l’institut, on farem una valoració física general de cada alumne.\nTots els horaris de cada mes, els trobareu al blog.\nPublicado por escolatriatlo en 11:06 2 comentarios:\nREUNIÓ INFORMATIVA PER ALS PARES , TEMPORADA 2010-2011\nHola a tots, tornem de vacances i tornem a la normalitat, des dels Bitxets, estem amb les piles carregades per tornar a començar una nova temporada.\nÉs per açò que volem citar a tots els pares i mares, interessats en portar als seus fills a l'escola de triatló, per al proper divendres 24 de setembre, a les 20h, a la sede , per a qui no ho sàpiga, antic gimnàs de l'Institut Joan Fuster de Sueca.\nAllí explicarem totes les novetats de l'escola per a aquest nou curs.\nPublicado por escolatriatlo en 7:34 No hay comentarios:\nUna vegada més, és la nostra Bitxeta Maria Beltran, la que ens conta en primera persona , el triatló que es va cel.lebrar en Bétera, i on , per segona vegada aquest any va pujar al podi.\n"...soc Maria i vaig a escriure el que passa al triatló de Bétera:\nAquest triatló era més curt que els altres que havia fet, vam nadar en una piscina de 50 metres de llarg, teniem que fer 150 metres nadant (3 piscines) fent 2:50. Vaig eixir segona de l'aigua, però a la transició hem vaig entretindre un poc posant-me le cinta, després vaig pujar a la bici per a fer els 3600 metres(3 voltes al circuit) i la veritat és que cada volta era molt llarga, la primera volta vaig conseguir adelantar a un grup de xiquets, la segona i tercera volta vaig aconseguir adelantar a la tercera, però després ella em va tornar a adelantar, vaig acabar la bici amb 9:17. Vaig fer la transició i hem dirigia a fer el tram a peu, vaig tindre sort que la que anava tercera el seu fort no era correr i la vaig poder adelantar. Després de fer 600 metres de carrera a peu. em plantava tercera a 1:17 de la primera, i sobretot molt contenta. Arribava el torn dels benjamins, i ara li tocava a Victor, les distàncies que fer eren 100 metros, 2,4 km i 400 metres. Victor va fer els 100 metres amb 2:55, Victor és va liar un poc en la transició i va pujar a la bici després de fer els 2 km i pico amb 9:23, Victor baixava de la bici i se'n anava a fer el circuit de carrera a peu, després de fer els 400 metres a peu, Victor feia un sprint final i es plantava en la meta el 15é. Total que ens ho passarem molt bé.\nDoncs bé, la enhorabona tant a Maria, com a Víctor, per les seves maravilloses participacions.\nPublicado por escolatriatlo en 2:19 No hay comentarios:\nPublicado por vicman en 4:30 No hay comentarios:\nDuatló de Catarroja\nTot i que amb una mica de retard (causat per les festes falleres), hem de comptar-vos que la setmana passada, la nostra escola va participar al duatló de Catarroja.\nPep Beltran, el pare de Maria, ens va enviar fa uns dies la següent crònica de l'actuació dels nostres Bitxets i ens ha promés fotografies molt interessants que arribaran en breu. Aprofitem per a animar a tots els pares i xiquets a enviar tot allò que puguen considerar interessant per a fer més participatiu este blog:\nHola, sóc Pep i només puc parlar-vos de la prova dels alevins perquè, només acabar Maria vam haver de tornar a casa i no vaig veure la prova dels benjamins.\nD'alvins acudiren Guillermo i Maria. Pel que fa a Guillermo, la veritat és que va tindre mala sort. El primer tram a peu el va acabar molt ben situat, fent exhibició de la seua fortalessa física, però en la primera transició va tindre un problema perquè no trobava la bici. Això li va fer perdre molt de temps. També va tindre mala sort a l'hora de deixar la bici, ja que no aconseguia col·locar-la en el seu lloc. Ahí va tornar a perdre prou de temps, però en el segon tram a peu, va recuperar força, acabant molt bé.\nMaria, per la seua part, va començar com en Manises. No podia competir perquè el plat s'havia desbloquejat i la jutge no la deixava entrar als boxes. Sort que poguérem arreglar-ho, això si, sense poder estalviar-se unes poques llàgrimes. Pel que fa a la competició, en el primer tram a peu es va mantindre en un segon grup acabant bastant bé. Després en la bicicleta es va defendre amb prou dignitat mantenint al llarg del tram la posició, inclús guanyant-ne alguna. Després d'una transició espectacular (Lara dixit), va acabar el segon tram a peu bastant bé, aconseguint la setena posició final.\nPel que fa als benjamins, només puc comentar-vos que acudiren Marc i Víctor.\nPublicado por vicman en 3:08 No hay comentarios:\nDuatló de Benifaió 2010\nQ gran matí de duatló hem passat hui a Benifaió. Tot i el retràs en els horaris ( ja va sent massa habitual a les carreres de menors i s'hauria de proposar alguna alternativa, tipo Cullera.) hem pogut gaudir, d'un bon espectacle que ens han obsequiat els nostres Bitxets.\nTambé l'ambient de pares, mares, iaios, monitors, i Bitxets, ha segut molt bò, i pense que tots ho hem passat genial.\nEn quant a lo esportiu, senyalar el primer podi a l'escola en els tres anys que portem d'història, este ha segut el de Maria Beltran a la categoria Aleví femení.\nAcí la podeu vore al podi de Benifaió, supercontenta de la seva actuació.\nEn quant a la resta de Bitxets, per categories:\n- Alex Carrasquer: Molt bona carrera, sempre esprimint.se al màxim.\n- Maria Beltran: Marcant de prop a Alex, ha aconseguit el tercer lloc femení\n- Pau Morant. Cada volta més competitiu, poc a poc, va estant més en carrera.\n- Raul Alarcon. Molt bona actitud la de Raul, que hui ho ha donat tot. Enhorabona.\n- Marc Valverde, com sempre, entre els millors de la seua categoria, hui ha segut 5é, i segur que poc a poc, i quan agarre més experiència, anirà a més.\n- Víctor Lujan, tot coratge, poc a poc va consolidant.se a la categoria.\n- Carla Martínez, ho ha fet molt bé, i estem segurs de que a la propera prova, ho farà molt millor, bon debut.\n- Angels Cerveró, sense perdre la sonrisa, ha fet molt bona prova, i l'hem trobada molt ficada en tot moment\n- Erik March, cada volta va millorant les seves carreres, a la propera segur, q sap controlar.se i ahorrar energia per a tota la prova.\n-Quique Lletí. El pobre ha caigut amb la bici , quan anava quart. Segur que si es centra en el que fà , millorarà molt les seves posicions.\nEn definitiva, que els monitors, se'ns ha caigut la baba en tots els nostres, la propera actuació a Catarroja, el diumenge que vé, en una prova, sols per a xiquets.\nPublicado por jcardet en 14:33 1 comentario:\nComencem la temporada a Manises\nTota una plaga de "Bitxets" s'han donat lloc a Manises, per a afrontar el primer duatló de la temporada.\nEn un matí , que s'ha allargat més del conter, els nostres bitxets, han competit , en el que per a molts d'ells era la seva primera prova.\nEn categoria aleví, nombrosa participació, amb Guillermo, Maria, Alex, Pau i Raul, tots ells han sabut mantindre el ritme després d'una primera eixida fallida.\nEn quant a categoria benjamí, han participat Víctor i Marc.\nMentre que tancava el matí, la categoría pre.benjamí, amb Erik com a únic representant.\nA la fi, molt bon ambient amb tota la expedició, tant de pares, mares, alumnes i monitors, la propera... a Benifaió.\nTotes les classificacions a :\nPublicado por jcardet en 13:35 No hay comentarios:\nENTREM AL MES DE FEBRER, MES DE LES PRIMERES COMPETICIONS DUATLÈTIQUES:\n- Divendres, 5 de febrer: Atletisme\n- Dissabte, 6 de febrer: Natació\n- Diumenge , 7 de febrer: DUATLÓ DE MANISES\n- Divendres , 12 de febrer: Ciclisme\n- Dissabte, 13 de febrer: Natació\n- Divendres, 19 de febrer: Atletisme\n- Dissabte, 20 de febrer: Natació\n- Divendres, 26 de febrer: Ciclisme\n- Dissabte, 27 de febrer: Natació\n- Diumenge , 28 de febrer: DUATLÓ DE BENIFAIÓ\nPublicado por escolatriatlo en 7:53 No hay comentarios:\nTEMPORADA 2010 - COMPETICIONS DE L'ESCOLA\nAQUESTES SON LES PROVES, ON PORTAREM ALS NANOS A COMPETIR:\n- 07/02/2010: DUATLÓ DE MANISES\n- 28/02/2010: DUATLÓ DE BENIFAIÓ\n-07/03/2010: DUATLÓ DE CATARROJA\n-23/05/2010: ACUATLÓ DE CULLERA - *organitzat per nosaltres...esperem el recolçament dels pares de l'escola.\n-05/06/2010: TRIATLÓ DE PUÇOL\nEstes son algunes de les proves , en les quals anirem els monitors, ja que estan en época de curs escolar. Per a vore tot el calendari de proves escolars, podeu voreu aci:\nPer a les inscripcions, fins a 5 dies abans de la prova, ens ho poder dir per correu, a escolatriatlo@gmail.com\nPublicado por escolatriatlo en 14:56 No hay comentarios:\nPROGRAMACIÓ MES DE GENER\nFELIÇ ANY 2010, PER A TOTA LA FAMÍLIA QUE INTEGRA BITXETS ESCOLA TRIATLÓ.\nPER A AQUEST MES DE GENER , TENIM DE MENU:\n- DIVENDRES 8 DE GENER: CORRER\n- DISSABTE 9 DE GENER: NATACIÓ\n- DIVENDRES 15 DE GENER: BICI\n- DISSABTE 16 DE GENER: NATACIÓ\n- DIVENDRES 22 DE GENER: CORRER\n- DISSABTE 23 DE GENER : NATACIÓ\n- DIVENDRES 29 DE GENER: BICI\n- DISSABTE 30 DE GENER: NATACIÓ.\nPublicado por jcardet en 12:35 No hay comentarios:\nVictor, millor jutge de la Fed.Valenciana de triat...\nREUNIÓ INFORMATIVA PER ALS PARES , TEMPORADA 2010-...


La Superporra ja és aquí! – Fórmula 1 en Català\nCom cada temporada, arriba la primera cursa de la temporada i nosaltres us recordem modestament el nostre joc de prediccions: la Superporra, a la qual podeu accedir pel següent enllaç: https://superporra.formula1encatala.cat/Superporra(2_0)/php_tpl/index_superporra.php\nCom ja sabeu es tracta de predir les 10 primeres posicions de cada cursa, i se sumen punts d’acord a la posició que s’encerta. Si encertes el primer i el quart, sumes 25+12 = 37 punts. Si encertes el segon, en sumes 18, i si encertes segon, cinquè i desè en sumes 18+10+1= 29 punts.\nI si sou els millors quan acaba la temporada, us regalem una gorra del vostre equip o pilot preferit!\nSabem que molts de vosaltres ja fa anys que participeu i des de Fórmula 1 en Català us volem agrair la fidelitat i la persistència. Sabem que a vegades hem tingut alguna fallada i de fet estem pendents de fer-la completament nova quan tinguem temps, i malgrat tot ens seguiu donant suport. Gràcies de tot cor!\nPer acabar, recordar-vos dues coses. L’hora límit per fer les prediccions és sempre les 2 de la matinada de divendres a dissabte, per tant és bona idea fer les prediccions un cop heu vist o llegit els resultats dels lliures de divendres.\nI la segona i última cosa, si teniu problemes per entrar amb el vostre usuari o no recordeu la vostra contrasenya, escriviu-nos un comentari i ens posarem en contacte amb vosaltres!\nCada pilot disposarà de 2 jocs de pneumàtics durs (blancs), 3 de pneumàtics mitjos (grocs) i 8 de pneumàtics tous (vermells). Els compostos triats seran el C2 pel dur, el C3 pel mitjà i el C4 pel tou.\nEls horaris del cap de setmana\n12.30 F1: Lliures 1\n14.30 F2: Qualificació\n16.00 F1: Lliures 2\n11.25 F2: Cursa 1\n13:00 F1: Lliures 3\n16:00 F1: Qualificació\n17.40 F2: Cursa 2\nCompte! Es canvia l’hora la matinada de dissabte a diumenge. Horaris de diumenge ja amb l’hora nova.\n12.50 F2: Cursa 3\n17.00 F1: Cursa\n· Ahir va morir de càncer l’ex-pilot de Lotus Johnny Dumfries, als 62 anys. El seu nom real era John Colum Crichton-Stuart i actualment era el setè marquès de Bute, però no va voler que la seva carrera automobilística estigués marcada pels seus orígens. Dumfries va sumar 3 punts en la seva única temporada a la F1 i va aconseguir una victòria a la seva classe a les 24 hores de Le Mans de 1988.\n· George Russell passa a ocupar el lloc de Romain Grosjean a l’associació de pilots (GPDA per les seves sigles en anglès).\n· Williams ha fitxat a François-Xavier Demaison, provinent de Volkswagen, per dirigir l’apartat tècnic de l’equip. Demaison té molta experiència especialment en el món dels ral·lis.


Les netejadores revolucionen la xarxa amb una carta contra Ana Obregón\nEl col·lectiu «Las Kellys» ha signat una missiva en contra d'una aparició televisiva de la biòloga\nper Redacció dilluns, 18 de juliol 2016 - 11:42h\nObregón, durant el programa televisiu.\nLa biòloga Ana Obregón protagonitzava fa uns dies el programa «Trabajo temporal», que consisteix a introduir persones famoses en situacions laborals poc qualificades. Obregón es va dedicar durant unes hores a la feina de netejadora, però la seva aparició a la televisió no ha causat cap gràcia en el col·lectiu. «Les Kellys», l'agrupació de netejadores més important d'Espanya, ha publicat una carta d'una de les seves integrants en contra de l'aparició.\nEn la missiva, asseguraven: «Veure amb quina frivolitat es tracta aquest treball tan esclau em sembla per part de la cadena pública vergonyós, passen per sobre com si aquest treball no fos un dels més durs en l'hoteleria. Li diria al director del programa i a la Senyora Obregón que normalment les que treballem en hotels de zones turístiques fem una mitjana de 20 a 25 habitacions per jornada, amb les seves sortides incloses, de vegades fins i tot arribem a les deu sortides amb els seus restants de clients. I per descomptat no tenim ajuda per efectuar el nostre treball, on moltes vegades fins i tot hem d'arrossegar matalassos pels passadissos pels llits supletoris».\n«Va dir la Senyora Obregón que no necessitem anar al gimnàs, i a sobre vostès van considerar que aquesta frivolitat era oportuna per ser emesa a l'audiència. Veuran, a nosaltres, després de 8 hores de marató, no ens queden ganes de seguir corrent i a causa de la sobrecàrrega laboral la nostra esquena i mans pateixen constants agressions musculars que, per si no ho saben, no ens són reconegudes com a malaltia laboral. I per postres, si et donen la baixa t'arrisques a que, a la més mínima, et facin fora de l'empresa perquè no tens motius per agafar les baixes. A més, moltes vegades tens el dit acusador de les mútues posant en dubte els teus dolors», prossegueix.\n«Fa anys que denunciem les nostres condicions laborals i programes com aquest no ajuden en absolut quan es prenen les coses tan a la lleugera, pintant un món feliç. Comprenem que és estiu, però també és estiu per a les més de cent mil cambreres de pis de tot l'Estat que s'aixequen cada dia a prendre una pastilla per als seus dolors musculars: estem en temporada alta mentre vostès fan servir la nostra explotació per diluir-la en un passatemps», remataven.\nRecullen uns gossos abandonats i s'emporten una tendra sorpresa